Shri Narendra Modi recalled a reception organized by the Art of Living Foundation in Mongolia, and said that India had a lot to contribute to the world, but in order to be able to do so, it was first necessary to appreciate the uniqueness and the breadth of Indian culture.
ভাৰতৰ প্ৰধানমন্ত্ৰী নৰেন্দ্ৰ মোদীয়ে আজি নতুন দিল্লীত আয়োজিত বিশ্ব সাংস্কৃতিক মহোৎসৱৰ উদ্বোধনীত উপস্থিত থাকি উপস্থিত অভ্যাগতক সম্বোধন কৰে৷ উল্লেখ্য যে প্ৰখ্যাত অনুষ্ঠান আৰ্ট অৱ লিভিং ফাউণ্ডেশ্যনৰ মানৱ সেৱাৰ প্ৰতি উৎসৰ্গাৰ ৩৫ বছৰ পূৰ হোৱা উপলক্ষে আয়োজন কৰা হৈছে এই বিশেষ অনুষ্ঠান৷ ইতিমধ্যেই সমগ্ৰ বিশ্বৰে পৰা আহি নতুন দিল্লীত ভিৰ কৰিছেহি কলামোদী ৰাইজ, এই কলাপ্ৰেমী ৰাইজক সম্বোধন কৰিয়েই আজি প্ৰধানমন্ত্ৰী নৰেন্দ্ৰ মোদীয়ে শ্ৰী শ্ৰী ৰবি শংকৰলৈ তেওঁৰ নেতৃত্বতে আৰ্ট অৱ লিভিং-এ সমগ্ৰ বিশ্বৰ ১৫০ খনৰো অধিক দেশত মানৱ সেৱাৰ জৰিয়তে সমাজলৈ আগবঢ়োৱা অৱদানৰ বাবে অভিনন্দন জ্ঞাপন কৰে৷ উল্লেখ্য যে এই আৰ্ট অৱ লিভিং ফাউণ্ডেশ্যনে মঙ্গোলিয়াত আয়োজন কৰা এক অভ্যৰ্থনা অনুষ্ঠানৰ বিষয়ে উল্লেখ কৰি কয় যে সমগ্ৰ বিশ্বলৈ অৱদান আগবঢ়ঢাব পৰাকৈ ভাৰতৰ যথেষ্ট আছে, কিন্তু সেয়া বাস্তৱত ৰূপায়িত কৰিবলৈ আমি প্ৰথমে ভাৰতীয় সংস্কৃতিৰ গৰিমা অৱশ্যেই বখানিব লাগিব৷ তেওঁ কয় যে আৰ্ট অৱ লিভিংৰ জৰিয়তেই সমগ্ৰ বিশ্বই ভাৰতক সন্মাজ প্ৰদৰ্শন কৰিব৷ ‘আৰ্ট অৱ লিভিং’ৰ দৈৰ্ঘ্যৰ বিষয়ে মন্তব্য কৰি প্ৰধানমন্ত্ৰীগৰাকীয়ে এইবুলি কয় যে কোনো এক লক্ষ্যত উপনীত হোৱাৰ সংকল্প স্থিৰ কৰি ল’বৰ বাবেই লাগে ‘আৰ্ট অৱ লিভিং’৷ উল্লেখ্য যে প্ৰধানমন্ত্ৰীগৰাকীয়ে আগবঢ়োৱা সাৰুৱা ভাষণ বিশ্বৰ বিভিন্ন স্থানৰ পৰা অহা বহু সংখ্যক লোকে শুনে আৰু তাৰ পিছতে যথেষ্ট সংখ্যক সাংস্কৃতিক কাৰ্যসূচী ৰূপায়ন কৰা হয়৷